Rygterne om Horsens-angriberens skifte til AaB bliver ikke afvist af Kent Nielsen.

AaB's historisk dårlige første halvsæson har fået Lynge Jakobsen til at love forstærkninger i truppen. En af de forstærkninger kunne muligvis være Horsens-angriberen Gilberto Macena, som Kent Nielsen tidligere har trænet. - Jeg er nødt til at sige 'ingen kommentar'. Denne periode er fyldt med en masse rygter, hvor meget, meget lidt af det er fakta. Det er sjovest for fans og journalister, men alle de spekulationer kan vi ikke kommentere på, siger Kent Nielsen til Nordjyske Gilberto Macena har været topscorer i Horsens i alle de sæsoner, han har spillet i klubben. Foreløbigt er det blevet til seks mål i indeværende sæson.